Udelukkelsen sker efter en række positive dopingtests.

12. januar målte Anti Doping Danmark en test positiv for anabolske steroider, mens et andet medlem nægtede at afgive prøve. De to prøver er fjerde gang, der bliver foretaget positive dopingtest i klubben. DGI har løbende været i dialog med klubbens bestyrelse for at hjælpe til med at afskaffe problemet, men den positive kontrol 12. januar var en gang for meget. Farsø Motionsklub bliver udelukket fra DGI i to år. Det betyder, at motionsklubben ikke kan sende deres trænere og ledere på DGI's kurser, eller få støtte til egne kurser. Medlemmerne kan heller ikke benytte sig af DGI's forsikringer eller få lavet dopingtests gennem Anti Doping Danmark.